Jadranka Stojaković

Jadranka Stojaković (serbia keeles Јадранка Стојаковић; 24. juuli 1950 Sarajevo, Jugoslaavia – 3. mai 2016 Banja Luka, Bosnia ja Hertsegoviina) oli Jugoslaavia ja Serblaste vabariigi muusik.

 Elulugu 

Jadranka sündis aastal 1950 Sarajevos. Päris nooruses elas ta Bosanski Novi lähistel, ent pärast oma vanemate lahutust pöördus ta koos emaga Sarajevom kanti tagasi. Ema oli algklasside õpetaja ja koos temaga elas noor Jadranka mitmel pool, ent valdava osa  oma lapsepõlvest veetis ta siiski Sarajevo ümbruskonnas.

Kui ta oli 16, liitus ta oma onu Vukašin Radulovići muusikute grupiga. Koos nendega esines ta nii kodumaal kui ka välisriikides. 1981. aasta Eurovisiooni lauluvõistlusel oli ta Jugoslaaviat esindava Vajta taustalauljaks. 1984. aasta taliolümpiamängudel esitas ta mängude teemalaulu.

Aastail 1988–2011 elas Jadranka Jaapanis. Aastal 2009 juhtus tal laval õnnetus: ta komistas kaabli otsa ja kukkus. Seejärel diagnoositi tal amüotroofne lateraalskleroos.Pešević, Slobodan (11. oktoober 2015). "Jadranka Stojaković: Brak mi nije bio suđen". Večernje novosti. Kui ta oli vigastuste eest kompensatsiooni saanud, kolis ta tagasi Euroopasse, kus avastas, et tema Sarajevo korter on konfiskeeritud. Seejärel asus ta Banja Lukašse, kus töötas Serblaste vabariigi televisioonis muusikaosakonnas."Konferencija za medije povodom novog albuma "Boje zvuka" Јadranke Stojaković". RTRS.tv. 7. märts 2013. 

Kui tema haigus süvenes, asus ta elama Banja Luka hooldekodusse,Sanela Jovanović (24 november 2013). "Bolest joj oduzima sve više snage: Potresna ispovest kantautorke Jadranke Stojaković". Blic. kus ta ka 3. mail 2016 suri.

 Diskograafia 

 Svitanje , LP , Diskoton Sarajevo, 1981
 Da odmoriš malo dušu, LP, Diskoton, Sarajevo, 1982
 Sve te više volim, LP, Sarajevo disk, Sarajevo, 1985
 Vjerujem, LP, PGP RTB Belgrade, 1987
 Sarajevo balada, CD, Omagatoki Records, 1994
 Baby Universe, Omagatoki Records, 1996www.discogs.org

 Viited 

Kategooria:Bosnia ja Hertsegoviina muusikud
Kategooria:Sündinud 1950
Kategooria:Surnud 2016